CELEX: 62015CN0061
Language: sl
Date: 2015-02-11 00:00:00
Title: Zadeva C-61/15 P: Pritožba, ki jo je Heli Flight GmbH & Co. KG vložila 11. februarja 2015 zoper sodbo Splošnega sodišča (osmi senat) z dne 11. decembra 2014 v zadevi T-102/13, Heli Flight GmbH & Co. KG/Evropska agencija za varnost v letalstvu (EASA)

11.5.2015   
            
            
               SL
            
            
               Uradni list Evropske unije
            
            
               C 155/11
            
         Pritožba, ki jo je Heli Flight GmbH & Co. KG vložila 11. februarja 2015 zoper sodbo Splošnega sodišča (osmi senat) z dne 11. decembra 2014 v zadevi T-102/13, Heli Flight GmbH & Co. KG/Evropska agencija za varnost v letalstvu (EASA)
   (Zadeva C-61/15 P)
   (2015/C 155/12)
   Jezik postopka: nemščina
   
      Stranki
   
   
      Pritožnica: Heli Flight GmbH & Co. KG (zastopnik: T. Kittner, odvetnik)
   
      Druga stranka v postopku: Evropska agencija za varnost v letalstvu (EASA)
   
      Predlog
   
   
               1.
            
            
               Pritožnica Sodišču predlaga, naj:
               
                           —
                        
                        
                           razveljavi sodbo Splošnega sodišča z dne 11. decembra 2014 v zadevi Heli-Flight GmbH & Co. KG/Evropska agencija za varnost v letalstvu (EASA) in razglasi ničnost odločbe nasprotne stranke v pritožbenem postopku z dne 13. januarja 2012, ki je bila vročena pritožnici in s katero je bila zavrnjena vloga pritožnice za odobritev pogojev letenja za helikopter tipa Robinson R66 (serijska številka 0034);
                        
                     
                           —
                        
                        
                           razveljavi sodbo Splošnega sodišča z dne 11. decembra 2014 v zadevi Heli-Flight GmbH & Co. KG/Evropska agencija za varnost v letalstvu (EASA) in EASA naloži povračilo škode, ki je pritožnici nastala zaradi te odločbe o zavrnitvi.
                        
                     
         
               2.
            
            
               Podredno,
               
                           —
                        
                        
                           razveljavi v točki 1 navedeno sodbo Splošnega sodišča in razglasi v točki 1 navedeno odločbo za nično v delu, v katerem je odločba nasprotne stranke v pritožbenem postopku ohranjena v veljavi;
                        
                     
                           —
                        
                        
                           razveljavi v točki 1 navedeno sodbo Splošnega sodišča v delu, v katerem je odločba komisije za pritožbe nasprotne stranke v pritožbenem postopku z dne 17. decembra 2012, zadeva AP/0l/2012, ki je bila pritožnici vročena 27. decembra 2012, ohranjena v veljavi;
                        
                     
                           —
                        
                        
                           razveljavi v točki 1 navedeno sodbo Splošnega sodišča in razglasi odločbo komisije za pritožbe nasprotne stranke v pritožbenem postopku za nično v delu, v katerem
                           
                                       —
                                    
                                    
                                       je odločba komisije za pritožbe nasprotne stranke v pritožbenem postopku ohranjena v veljavi,
                                    
                                 
                                       —
                                    
                                    
                                       je pritožnici naloženo plačilo stroškov,
                                    
                                 in ugodi predlogom, ki jih je tožeča stranka in pritožnica navedla na prvi stopnji.
                        
                     
         
               3.
            
            
               Še bolj podredno, razveljavi v točki 1 navedeno sodbo Splošnega sodišča in vrne zadevo v razsojanje Splošnemu sodišču.
            
         
               4.
            
            
               Nasprotni stranki v pritožbenem postopku naloži plačilo stroškov postopka.
            
         
      Pritožbeni razlogi in bistvene trditve
   
   Splošno sodišče je ničnostno tožbo tožeče stranke napačno razlagalo, in sicer tako, da se nanaša zgolj na odločbo komisije za pritožbe, s čimer je kršilo člen 50 Uredbe (ES) št. 216/2008 (1) Evropskega parlamenta in Sveta z dne 20. februarja 2008.
   Dalje, Splošno sodišče je kršilo načelo ugotavljanja dejanskega stanja po uradni dolžnosti, ker se je pri razjasnitvi dejanskega stanja oprlo le na navedbe strank. Zlasti se Splošno sodišče ni ukvarjalo z vprašanjem, ali lahko helikopter znamke Robinson R66 brez nevarnosti opravlja polete.
   Sodbo Splošnega sodišča je treba razveljaviti tudi zato, ker je bilo z njo kršeno materialno pravo Unije s tem, da je bilo temeljno načelo presojanja „zapletenih gospodarskih vprašanj“ napačno preneseno na obravnavani primer. Sodne prakse v zvezi s tem (med drugim sodbe z dne 17. septembra 2007, T-201/04 (2), Microsoft/Komisija, točka 87 in naslednje) se ne bi smelo uporabiti za obravnavani pravni položaj. V obravnavanem primeru ne gre niti za pravila o konkurenci niti za odločbe Komisije. Ne gre niti za „zapleteno tehnično vprašanje“, ker se niti tožena stranka niti komisija za pritožbe nista ukvarjali s takimi vprašanji.
   Nazadnje Splošno sodišče meni, da ni vzpostavljena odgovornost za škodo, če niso izpolnjeni vsi pogoji, od katerih je odvisna obveznost povračila škode, ki je določena v členu 340 PDEU. Napačna uporaba prava Splošnega sodišča v zvezi z ničnostno tožbo se torej nadaljuje glede zavrnitve odškodninskega zahtevka. Ker bi Splošno sodišče moralo ugotoviti ničnost tako glede končne odločbe kot tudi odločbe komisije za pritožbe, bi moralo ugoditi tudi odškodninskemu zahtevku.
   
      (1)  Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (UL L 79, str. 1).
   
      (2)  ECLI:EU:T:2007:289.